7. oktoober

**7. oktoober** on Gregoriuse kalendri 280. (liigaastal 281.) päev. Juliuse kalendri järgi 24. september (1901–2099).
----

## Sündmused
### [[Eesti]]s
*1917 – viimane osa Tartu Ülikooli evakueeritavatest varadest saadeti Voroneži poole teele.
* 1932 – Narvas arreteeriti politseile vastuhakkamise ja rahva mässuleõhutamise eest endine Riigikogu liige Theodor Schmidt.
* 1936 – riigivanem Konstantin Pätsi dekreediga asutati Riigivapi ja Valgetähe teenetemärgid.
* 1938 – 1939. aasta vallareform: kinnitati uute valdade nimekiri. Vastavalt sellele muudeti 1939 aastal paljude valdade ja maakondade piire.
*1939 – *[[Umsiedlung]]*: Tallinnas avalikustati Adolf Hitleri teade baltisakslaste kodumaale kutsumisest.. Samal päeval jõudsid Eestisse ka ümberasujate viimiseks esimesed laevad.
* 1956 – Tallinna Telestuudio alustas soomekeelsete saadete edastamist. Soomekeelsed saated oli ETV eetris kuni 1. juulini 1974.
*1992 – Riigikogu võttis vastu deklaratsiooni üleminekuperioodi lõpetamisest ja põhiseadusliku riigikorra taastamisest. Peaminister presidendi ülesannetes Heinrich Mark teatas eksiilvalitsuse tegevuse lõpetamisest ja volituste üleandmisest.
* 2005 – Tallinnas üritati tappa Riigi Kinnisvara ASi juhatuse esimeest Tiit Ottist. Kuul tabas aga hoopis 16-aastast koolitüdrukut Veronika Darit pähe, kes suri 4 päeva hiljem.

### Maailmas
* 3761 eKr – see kuupäev on välja arvutatud judaistlikus traditsioonis maailma loomise päevana.
* 1428 – Saja-aastane sõda: inglased alustasid Orléansi piiramist.
* 1506 – paavst Julius II ja Prantsusmaa väed okupeerisid Bologna.
* 1571 – Lepanto lahing, Püha Liiga võit Türgi üle.
* 1737 – hiidlaine Bengalis põhjustas 300 000 hukkunut.
* 1763 – George III määras kindlaks asunike piirkonna Põhja-Ameerikas, indiaanlastelt ostetud maa sai riigi monopoliks.
* 1769 – James Cook maabus Uus-Meremaa Põhjasaarel.
* 1806 – Ralph Wedgewood patenteeris kopeerpaberi.
* 1828 – Prantsuse vägede abiga vabastasid kreeklased Pátra türklastest.
* 1879 – Bismarcki liitudepoliitika viis Kaksikliidu sõlmimiseni Saksa Riigi ja Austria-Ungari vahel.
* 1879 – Teine Inglise-Afgaani sõda: Suurbritannia tungis Afganistani.
* 1886 – Hispaania tühistas Kuubal orjuse.
* 1908 – Kreetal puhkes ülestõus Türgi vastu.
* 1908 – Serbia ja Montenegro sõlmisid Austria-Ungari-vastase pakti.
* 1912 – Helsingi börsil tehti esimesed tehingud.
* 1919 – loodi Koninklijke Luchtvaart Maatschappij (KLM), maailma vanim tegutsev lennundusettevõte.
* 1931 – valmis esimene infrapunafoto.
* 1940 – Teine maailmasõda: Saksamaa tungis Rumeeniasse.
* 1949 – moodustati Saksa Demokraatlik Vabariik.
* 1959 – Luna 3 pildistas esimest korda Kuu tagakülge.
* 1977 – NSV Liidus jõustus uus konstitutsioon.
* 1985 – Palestiina terroristid hõivasid Achille Lauro.
* 1995 – New Yorgi Central Parkis pidas missa paavst Johannes Paulus II.
* 1996 – Ameerika Ühendriikides läks eetrisse Rupert Murdochile kuuluva uudistekanali Fox News Channel esimene saade.
* 2000 – peeti viimane jalgpallimatš vanal Wembley staadionil. Inglismaa kaotas Saksamaale tulemusega 1:0.
* 2001 – Afganistani sõda: Ameerika Ühendriigid koos liitlastega alustasid Talibani juhitud Afganistani ründamist.
* 2006 – Moskvas mõrvati Novaja Gazeta ajakirjanik Anna Politkovskaja.

## Sündinud

* 1885 – Niels Bohr, taani füüsik, Nobeli auhind 1922
* 1888 – Henry Wallace, USA asepresident 1941–1945
* 1900 – Heinrich Himmler, Saksa poliitik, SS-i ja Gestapo ülem
* 1907 – Víctor Paz Estenssoro, Boliivia poliitik, mitmekordne riigi president
* 1912 – Fernando Belaúnde Terry, Peruu president 1963–1968 ja 1980–1985
* 1913 – Raimond Valgre, eesti helilooja ja muusik
* 1920 – Kalju Lepik, eesti luuletaja
* 1921 – Manivald Kesamaa, eesti luuletaja, publitsist ja lastekirjanik
* 1931 – Desmond Tutu, Lõuna-Aafrika peapiiskop, Nobeli rahuauhinna laureaat
* 1934 – Ulrike Meinhof, saksa terrorist
* 1939 – Harold Kroto, inglise keemik, Nobeli auhind 1996
* 1942 – Väino Uibo, eesti näitleja
* 1951 – John Cougar Mellencamp, USA laulja
* 1952 – Vladimir Putin, Venemaa poliitik, president 2000–2008, 2012–...
* 1953 – Margus Lepa, eesti näitleja
* 1957 – Jayne Torvill, briti iluuisutaja
* 1966 – Toni Braxton, USA laulja
* 1967 – Ain Prosa, eesti lavastaja
* 1968 – Thom Yorke, inglise muusik
* 1973 – Dida, brasiilia jalgpallur
* 1973 – Sami Hyypiä, soome jalgpallur
* 1974 – Charlotte Perrelli, rootsi laulja
* 1976 – Marc Coma, hispaania mootorrattur
* 1976 – Santiago Solari, argentina jalgpallur
* 1976 – Gilberto Silva, brasiilia jalgpallur

## Surnud

* 1849 – Edgar Allan Poe, ameerika kirjanik
* 1926 – Emil Kraepelin, saksa psühhiaater
* 1959 – Mario Lanza, USA ooperilaulja
* 1967 – Norman Angell, Briti poliitik, Nobeli rahuauhinna laureaat 1933
* 1970 – Gísli Jónsson, Islandi insener ja poliitik
* 1972 – Erik Eriksen, Taani poliitik
* 1994 – Niels Kaj Jerne, taani immunoloog, Nobeli meditsiiniauhind 1984
* 2006 – Anna Politkovskaja, Venemaa ajakirjanik

## Pühad
* ...

## Ilmarekordid
* ...

## Viited